CELEX: 62020TN0661
Language: sl
Date: 2020-10-30 00:00:00
Title: Zadeva T-661/20: Tožba, vložena 30. oktobra 2020 – NV/eu-LISA

18.1.2021   
            
            
               SL
            
            
               Uradni list Evropske unije
            
            
               C 19/60
            
         
      Tožba, vložena 30. oktobra 2020 – NV/eu-LISA
      (Zadeva T-661/20)
      (2021/C 19/64)
      Jezik postopka: angleščina
      
         Stranki
      
      
         Tožeča stranka: NV (zastopnika: S. Rodrigues in A. Champetier, odvetnika)
      
         Tožena stranka: Agencija Evropske unije za operativno upravljanje obsežnih informacijskih sistemov s področja svobode, varnosti in pravice
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  sklep z dne 3. februarja 2020 razglasi za ničen v delu, v katerem je tožeči stranki naloženo opozorilo;
               
            
                  —
               
               
                  če je potrebno, razglasi za ničen sklep z dne 3. avgusta 2020 o zavrnitvi pritožbe tožeče stranke z dne 9. aprila 2020;
               
            
                  —
               
               
                  odredi denarno odškodnino za nepremoženjsko škodo, ki se lahko ex aequo et bono določi na 5 000 EUR;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: nezakonitost sklepa upravnega odbora (2015-014) o upravnih poizvedbah z dne 28. januarja 2015.
               
            
                  2.
               
               
                  Drugi tožbeni razlog: kršitev pravice do obrambe in člena 41 Listine Evropske unije o temeljnih pravicah ter pravice do izjave in poleg tega kršitev dolžnosti zaupnosti.
               
            
                  3.
               
               
                  Tretji tožbeni razlog: kršitev členov 12, 12a, 17 in 19 Kadrovskih predpisov ter kršitev načela dobrega upravljanja in poleg tega očitne napake pri presoji.
               
            
                  4.
               
               
                  Četrti tožbeni razlog: kršitev člena 10 iz Priloge IX h Kadrovskim predpisom glede disciplinskih postopkov ter kršitev dolžnosti skrbnega ravnanja.